Mindaugas Špokas

Mindaugas Špokas (g,. 1975 m. gegužės 13 d. Kaune) – Lietuvos sporto veikėjas, buvęs plaukikas, olimpietis, Lietuvos krepšinio federacijos generalinis sekretorius. 

M. Špokas yra Kauno plaukimo centro, valdančio Girstučio baseiną vadovas, buvęs Lietuvos plaukimo federacijos generalinis sekretorius.

Sporto organizavimas 
M. Špokas yra baigęs sporto organizacijų valdymo ir administravimo magistro studijas Liono universitete (Universite Claude Bernard Lyon). Dirbo LKKA sporto centro direktoriumi ir komercinės grupės vadovu, Lietuvos krepšinio federacijos projektų vadovu, moterų ir vyrų Lietuvos krepšinio rinktinėse, buvo Lietuvos nacionalinės komandos administratorius 2008 m. Pekino olimpiadoje, Europos šešiolikmečių ir aštuoniolikmečių čempionatų Lietuvoje 2009 ir 2010 m. direktorius, 2011 m. Europos krepšinio čempionato organizacinio komiteto vykdomasis direktorius.

Sporto pasiekimai 
Buvo 13 kartų Lietuvos plaukimo čempionas:
 4 × 100 m estafetės laisvuoju stiliumi (1994, 1995), 200 m (1991), 50 m (1993, 2000, 2001), 
 100 m (1991, 1998, 2000) nugara,
  4 × 100 m kombinuotosios estafetės (1991, 1994, 1995), 
Lietuvos sprinto plaukimo čempionas:
 50 m nugara  (1994).

Buvo 5 kartus Baltijos šalių čempionas: 
 100 m (1994, 1995) ir 200 m (2000) nugara,
 4 × 100 m kombinuotosios estafetės (1994, 1995).

Taip pat gerino Lietuvos plaukimo rekordus, buvo Europos ir pasaulio čempionatų dalyvis. Buvo 2 kartus (2004, 2006) Lietuvos vandensvydžio čempionas.

1996 m. dalyvavo Atlantos olimpinėse žaidynėse ir užėmė 28-tą vietą plaukimo nugara rungties 100 m distancijoje.

Šaltiniai

Nuorodos 
 Mindaugas Špokas Lietuvos sporto enciklopedijoje

Lietuvos plaukikai
Lietuvos olimpiečiai
Lietuvos krepšinio veikėjai
Lietuvos vandensvydininkai